biswa921/hiwiki-latest-pages-articles-raw huggingface dataset:
माणिक्कवाचकर

thumb|right|290px

माणिक्कवाचकर (माणिकवासगर) तमिल कवि थे। यद्यपि उनकी गिनती नायनारों में नहीं की जाती है किन्तु तिरुवसाकम नामक ग्रन्थ की रचना में उनका भी योगदान है। इस पुस्तक में शंकर भगवान के भजन और गीत हैं। माणिक्कवाचकर तिरुमुरै के रचनाकारों में से एक हैं जो तमिल शैव सिद्धान्त का प्रमुख ग्रन्थ है। वे पाण्ड्य राजा वरगुणवर्मन द्वितीय (८६२ - ८८५ ई.) के मंत्री थे और मदुरै मे रहते थे।

 परिचय 
माणिक्कवाचगर का जन्म तीसरी शती में तिरुवत्तवूर के ब्राह्मण परिवार में हुआ था। पांड्य राजा ने उनकी विशद विद्वत्ता से प्रभावित होकर उन्हें 'तेन्नवन ब्रह्मार्यन' की उपाधि से विभूषित कर मंत्री नियुक्त किया। कहते हैं तिरुपेरुंतुरै में माणिक्कवाचगर को भगवान का दर्शन हुआ जो कुरुंथ वृक्ष के नीचे आसीन थे तथा वेद उन्हें शिष्यों के रूप में घेरे हुए थे। यह घटना उस समय हुई जब माणिक्कवाचगर राजा के लिये घोड़ा खरीदने जा रहे थे। माणिक्कवाचगर राजकीय धन से मंदिर का निर्माण कर वहीं रह गए। घोड़ो के न आने पर राजा ने उन्हें कारागार में बंद कर दिया। बाद में जब घोड़े पहुँच गए, राजा ने माणिक्कवाचगर से क्षमा माँगी। 

अंत में माणिक्कवाचगर राजपद का त्याग कर तिरुपेरुंतुरै चले गए। अनेक तीर्थस्थानों से होते हुए वे चिदंबरम् पहुँचे। यहाँ लंकाधिपति अपनी मूक पुत्री अैर कट्टर बौद्ध धर्मगुरु के साथ पधारे हुए थे। चुनौती पाकर माणिक्कवाचगर ने धर्मगुरु को मूक कर राजकुमारी की वाक्शक्ति पुन: ला दी। आभार मानकर लंका के पर्यटकों ने शैव मत ग्रहण कर लिया।

माणिक्कवाचगर की कृतियों पर मर्मलै अदिगल, का० सुब्रह्मण्य पिल्लै और सी० के० सुब्रह्मण्य मुदालियर ने शोधग्रंथ लिखें हैं। डॉक्टर जी० सी० पोप ने माणिक्कवाचगर को 'असीसी के संत फ्रांसिस' और संत पाल की सदवृत्तियों के संयुक्त रूप में देखा है।

 पठनीय 
 Dictionary of Hindu Lore and Legend (ISBN 0-500-51088-1) by Anna Dallapiccola

श्रेणी:नायनमार
श्रेणी:तमिल कवि
तिलकुट

तिलकुट जिसे गजक और तिलपट्टी के नाम से भी जाना जाता है, भारतीय राज्यों बिहार, झारखण्ड, पश्चिम बंगाल और मध्य प्रदेश में बनाई जाने वाली मिठाई है।   

तिलकुट विशेष रूप से मकर संक्रान्ति त्योहार के समय बनाया और खाया जाता है। यह तिल और गुड़ व शक्कर को पीसकर बनाया जाता है। सबसे अच्छा तिलकुट गया से कहा जाता है और केवल मगध क्षेत्र के है। 

सामान्य रूप से तीन प्रकार के तिलकुट उपलब्ध होते हैं: परिष्कृत शक्कर तिलकुट श्वेत रंग का होता है, शक्कर तिलकुट अपरिष्कृत शक्कर से बना होता है और हल्के भूरे रंग का होता है और गुड़ तिलकुट गुड़ से बना होता है और गहरे भूरे रंग का होता है।  इन प्रकारों में से प्रत्येक का अपना अपना स्वाद है। 

 बाहरी कड़ियाँ 
 चहुंओर फैली तिलकुट की सोंधी महक। हिन्दुस्तान लाइव
 शब्द का अर्थ खोजें-तिलकुट। भारतीय साहित्य संग्रह

श्रेणी:भारतीय मिठाइयाँ
श्रेणी:तिल से बने व्यंजन
लड्डू

thumbnail|लड्डू
लड्डू एक प्रकार की भारतीय मिठाई है जो कई ढंग से बनाई जाती है। यह बेसन, बूंदी, मोतीचूर, गोंद, नारियल, तिल-गुड़, चूूरमा इत्यादि कई अलग-अलग वस्तुओं से बनाया जाता है। भारत को छोड़ के यह भारतीय उपमहाद्वीप के अन्य देशों में भी बनाया और लोगों को स्वादिष्ट लगता है। लड्डू सैंकड़ो प्रकार के होते हैं और बनाये जा सकते हैं। सभी स्थानों के लड्डुओं की अलग अलग विशेषतायें होती है। भगवान् गणेश और भगवान हनुमान को लड्डू का भोग विशेष रूप से  लगाया जाता है।प्राचीन काल में लड्डू किसी भी उत्सव में भोजन के आयोजन में विशेष प्रकार का महत्व रखता था। अनेक मंदिरों में भगवान के प्रसाद के रूप में लड्डू मिलते हैं। सभी मंदिरों के लड्डुओं की अलग विशेषता होती है।

तिरुपति मन्दिर के लड्डू अपनी अलग पहचान रखते हैं।
श्रेणी:भारतीय मिठाइयाँ
 शब्द व्युत्पत्ति 
लड्डू शब्द की उत्पत्ति संस्कृत शब्द लड्डुक से हुई है।

सन्दर्भ
सत्तू

सत्तू भारतीय उपमहाद्वीप का एक प्रकार का देशज व्यंजन है, जो भूने हुए जौ, मक्का या/और चने को पीस कर बनाया जाता है। बिहार में यह काफी लोकप्रिय है और कई रूपों में प्रयुक्त होता है। सामान्यतः यह चूर्ण के रूप में रहता है जिसे पानी में घोल कर या अन्य रूपों में खाया अथवा पिया जाता है। सत्तू के सूखे (चूर्ण) तथा घोल दोनों ही रूपों को 'सत्तू' कहते हैं।

 इतिहास 
सत्तू की उत्पत्ति मगध क्षेत्र से हुई मानी जाती है। सत्तू बनाने की प्रक्रिया प्राचीन काल से है। बिहार, उत्तर प्रदेश सहित उत्तर भारत के बड़े क्षेत्र में सत्तू खाया जाता है। तेलंगाना में भी सत्तू बहुत प्रसिद्ध है। बतुकम्मा में इसे वहाँ प्रसादम् या निवेद्यम् के रूप में प्रयोग किया जाता है। 

 तैयारी 

 सर्वप्रथम चने को पानी में भीगने के लिये रख दिया जाता है। 

 उसके पश्चात इन्हें सुखाने के बाद भूना जाता है। 

 इसके बाद इसे भूने हुए मसालों, यथा जीरा, काली मिर्च इत्यादि के साथ पीसा जाता है। 

सत्तू सिर्फ चने का ही नहीं बल्कि मक्का (भूट्टा) और जौ का भी बनाया जाता है। जौ के सत्तू के लिये भी उपर्युक्त प्रक्रिया ही जौ के साथ की जाती है और मक्का के सत्तू को बनाने के लिए उपर्युक़्त प्रक्रिया मक्का को बिना भिगोए की जाती है।

 प्रयोग 
 सत्तू का घोल बना कर या आटा की तरह भूरभूरा सान कर पीया या खाया जाता है, आप इसका स्वाद बढ़ाने के लिए इसमें स्वादानुसार काला नमक या साधारण नमक मिलाए, आप आवश्यकता अनुसार बारीक कटी हुई प्याज और हरी मिर्च भी मिला सकते हैं।

 चने के सत्तू का प्रयोग बिहार का प्रसिद्ध व्यंजन लिट्टी बनाने के लिए भी किया जाता है, वैसे तो मुख्यत: लिट्टी चना के सत्तू से बनता है लेकिन यह जौ या मक्का के सत्तू से भी बनाया जा सकता है।

 लाभ 
सत्तू खाने के अनेक लाभ हैं। शरीर का वजन कम करने का यह एक करगर उपाय है।वेट लॉस का सबसे आसान तरीका है काले चने का सत्तू, जानिए ये कैसे काम करता है मधुमेह के रोगियों के लिये बहुत उपयोगी है। डायबिटीज ही नहीं मोटापे का भी दुश्मन है सत्तू

 अन्य रूप 
 लिट्टी -- सत्तू इसका मुख्य अवयव है।
 सत्तू की रोटी

 इन्हें भी देखें 
 लिट्टी चोखा
 बिहारी खाना
 सत्तू का शरबत 

 सन्दर्भ 

 बाहरी कड़ियाँ 
 गर्मी में लाभदायक है सत्तू
 मोटापे का दुश्मन सत्तू (Health Tips In Hindi)
 सत्तू : स्वादिष्ट और पौष्टिक आहार
 सत्तू-प्रेम या सत्तू-आसक्ति…

श्रेणी:भारतीय व्यंजन
लिट्टी चोखा

लिट्टी चोखा एक प्रकार का व्यंजन है जो से लिट्टी तथा चोखे - दो अलग व्यंजनों के साथ-साथ खाने को कहते हैं। यह बिहार और उत्तर प्रदेश राज्य के विशेष व्यंजनो में से एक है।

यह व्‍यंजन लोग  किसी भी समय खाना पसंद करते हैं और दूर के सफर के लिये भी लेकर जाना पसंद करते हैं ,यह व्‍यंजन यंहा के लोगो के बीच मौर्य काल से ही प्रसिद्ध है।

thumb|350px|लिट्टी चोखा

इन्हें भी देखें
 बिहारी खाना
 आग पर लिट्टी चोखा कैसे बनाते है  
 कुकर में लिट्टी चोखा कैसे बनाते है।

सन्दर्भ

श्रेणी:भारतीय व्यंजन
चोखा

चोखा एक प्रकार का व्यंजन है जो प्रायः आलू या बैंगन का बनाया जाता है। यह बिहार में लिट्टी के साथ, उत्तर प्रदेश में परांठे के साथ और रजस्थान में दाल-बाट्टी के साथ सेवन किया जाता है। प्राय इसको आलू या बैंगन से बानाया जाता है। 

 बानाने की प्रक्रिया 

 एक खुली गैस स्टोव पर बैंगन रोस्ट करके अंदर तक अच्छी तरह से पकाया जाता है। भुनने के लिए सामान्य से अधिक समय लगता है (यदि आप चाहें, तो आप बैंगन काट लें और इसे अपनी सुविधा अनुसार भून सकते हैं)-

 अब आलू और बैंगन को मैश करें तब तक जब तक एक चिकना मिश्रण तैयार ना हो जये।

 अब इस मिश्रण में बारीक कटा हुआ मिर्च और प्याज जोड़ें।

 कच्ची प्याज और सरसों के तेल के करण इसका एक तीखा सा स्वाद दाल के साथ स्वादिष्ट लगता है।

 सन्दर्भ 

 बाहरी कड़ियाँ 
 बनारस का खाना

श्रेणी:भारतीय व्यंजन
पापड़

thumb|250px|पापड़
पापड़ भारतीय खाने के साथ-साथ प्रयुक्त होने वाला एक कुरकुरा खाना है। पापड़ ये एक प्रकार का मुँह का टिश्यू पेपर है ये एक अच्छा पाचक है और ये खाने में खाया जाता है।
पापड़ कई तरह के अनाजों के आटे से बनता है इसके साथ ही अन्य सामग्री से भी बनता है।  इसमें मुख्य गेहूँ चावल मक्का मूँग इन अनाजों का उपयोग अधिक किया जाता है यह गोल, पतला होता है।
इतरही अनेक प्रकार के पदार्थ पापड़ बनाने के लिए उपयोग मे लेते है। जैसे की पोहे, नागली पापड़ वगैरे. पापड़ कुर्कुरीत होने रे लिए पापड़ बनाते समय उसमें पापड़ खार का उपयोग किया जाता है। इसमें पोटॅसियम कार्बोनेट, सोडियम कार्बोनेट यह रसायने होते है। यह आम्लारी पदार्थ होते है।
Papad dal ka

 ये भी देखें 
 रोटी

श्रेणी:भारतीय व्यंजन
दही

thumb|तुर्की की दही.

दही एक दुग्ध-उत्पाद है जिसका निर्माण दूध के जीवाणुज किण्वन द्वारा होता है। लैक्टोज का किण्वन लैक्टिक अम्ल बनाता है, जो दूध प्रोटीन से प्रतिक्रिया कर इसे दही मे बदल देता है साथ ही इसे इसकी खास बनावट और विशेष खट्टा स्वाद भी प्रदान करता है। सोया दही, दही का एक गैर दुग्ध-उत्पाद विकल्प है जिसे सोया दूध से बनाया जाता है।

खाने में दही का प्रयोग पिछले लगभग 4500 साल से किया जा रहा है। आज इसका सेवन दुनिया भर में किया जाता है। यह एक स्वास्थ्यप्रद पोषक आहार है। यह प्रोटीन, कैल्शियम, राइबोफ्लेविन, विटामिन B6 और विटामिन B12 जैसे पोषक तत्वों से समृद्ध होता है।

दही को 72 से 75 डिग्री सेंटीग्रेड तापमान पर गर्म करके उसे 21 डिग्री सेंटीग्रेड ताप तक ठंडा करके उसमें 1 से 2% जामन मिलाकर 8 से 10 घंटे बाद बना उत्पादक कहलाता है

दही में अम्लता -- 0.7-0.9%
दही में लैक्टोज -- 4=6-5%

 दही के लाभ 
इसमें कुछ ऐसे रासायनिक पदार्थ होते हैं, जिसके कारण यह दूध की अपेक्षा जल्दी पच जाता है। जिन लोगों को पेट की परेशानियां जैसे- अपच, कब्ज, गैस जैसी बीमारियाँ घेरे रहती हैं, उनके लिए दही या उससे बनी लस्सी, मट्ठा, छाछ का उपयोग करने से आंतों की   दूर हो जाती है। डाइजेशन अच्छी तरह से होने लगता है और भूख खुलकर लगती है।

दही में छुपा है खूबसूरती का ख़जाना
दही एक ऐसा खाद्य पदार्थ है जो खाने में स्वास्थ्यवर्धक तो है ही साथ ही ये सौंदर्य निखारने के लिए भी अच्छा स्रोत माना जाता है। गर्मियों में अक्सर तेज धूप शरीर पर पड़ने से त्वचा झुलस या टैन हो जाती है, ऐसे में दही टैनिग कम करने के लिए बेहतर विकल्प माना जाता है। इतना ही नही दही में बेसन मिलाकर लगाने से भी चेहरे पर चमक आती है।  

 सन्दर्भ 

 इन्हें भी देखें

 बाहरी कड़ियाँ

श्रेणी:दुग्ध-उत्पाद
श्रेणी:भारतीय व्यंजन
अश्मक

अश्मक या अस्सक प्राचीन भारत के 16 महाजनपदों में से एक था। ईसा पूर्व छठी शताब्दी में यानी आज से 2600 वर्ष पूर्व प्राचीन भारत में 16 महाजनपद थे। इसमें से अश्मक महाजनपद एकमात्र दक्षिण में स्थित महाजनपद था। इसकी राजधानी प्रतिष्ठानपूरी यानी आज का पैठण शहर थी। जो आज महाराष्ट्र के छत्रपती संभाजीनगर (औरंगाबाद) जिले में स्थित है। अश्मक महाजनपद पर भगवान श्रीराम जी के वंशज यानी इश्वाकू वंश के राजा राज करते थे। इक्ष्वाकु वंश के अश्मक नाम के राजा ने इस महाजनपद की स्थापना की इसलिए इसे अश्मक महाजनपद कहा जाता है।

 सन्दर्भ 

 इन्हें भी देखें 
 महाजनपद

श्रेणी:महाजनपद
अंग महाजनपद

अंग प्राचीन भारत के 16 महाजनपदों में से एक था। इसका सर्वप्रथम उल्लेख अथर्ववेद में मिलता है। बौद्ध ग्रंथो में अंग और वंग को प्रथम आर्यों की संज्ञा दी गई है। महाभारत के साक्ष्यों के अनुसार आधुनिक भागलपुर, मुंगेर, पूर्णिया तथा संथाल परगना का प्रमंडलीय क्षेत्र अंगप्रदेश का क्षेत्र है। अंग की राजधानी चम्पापुरी हुआ करती थी।  यह जनपद मगध के अंतर्गत था। प्रारंभ में इस जनपद के राजाओं ने ब्रह्मदत्त के सहयोग से मगध के कुछ राजाओं को पराजित भी किया था किंतु कालांतर में इनकी शक्ति क्षीण हो गई और इन्हें मगध से पराजित होना पड़ा।

 इन्हें भी देखें 
 महाजनपद
 अंगदेश

सन्दर्भ

श्रेणी:महाजनपद
श्रेणी:ऐतिहासिक भारतीय क्षेत्र
गांधार (जनपद)

गांधार प्राचीन भारत के 16 महाजनपदों में से एक था। इस प्रदेश का मुख्य केन्द्र आधुनिक पेशावर और आसपास के इलाके थे। इस महाजनपद के प्रमुख नगर थे - पुरुषपुर (आधुनिक पेशावर) तथा तक्षशिला इसकी राजधानी थी। इसका अस्तित्व 600 ईसा पूर्व से 11वीं सदी तक रहा। कुषाण शासकों के दौरान यहां बौद्ध धर्म बहुत फला फूला पर बाद में मुस्लिम आक्रमण के कारण इसका पतन हो गया।
|last=नाहर |
first= डॉ रतिभानु सिंह|title= प्राचीन भारत का राजनैतिक एवं सांस्कृतिक इतिहास |
year= 1974 |publisher= किताबमहल|location= इलाहाबाद, भारत|id= |page= 112

 इन्हें भी देखें 
 महाजनपद
 सन्दर्भ 

श्रेणी:भारत के पारंपरिक क्षेत्र
श्रेणी:महाजनपद
श्रेणी:अफ़्गानिस्तान का भौगोलिक इतिहास
श्रेणी:भारत के प्राचीन साम्राज्य और राज्य
वज्जि

वज्जि या वृजि प्राचीन भारत के 16 महाजनपदों में से एक था। कई छोटे राज्यों को मिलाकर इसकी उत्पत्ति हुई थी। इसकी राजधानी वैशाली थी। वज्जि के गणराज्य बनने के बाद इसका राज्य-संचालन अष्टकुल द्वारा होने लगा। उस समय वज्जि एवं लिच्छ l Yeah it is the v ggtcgogवीwell od कुल सार्वाधिक महत्वपूर्ण हो गया।
Tgc
 इन्हें भी देखें Y
 महाजनपद

 सन्दर्भ 

 It 
श्रेणी:महाजनपद
पाञ्चाल

पांचाल या पञ्चाल राज्य प्राचीन भारत के 16 महाजनपदों में से एक था। यह उत्तर में हिमालय के भाभर क्षेत्र से लेकर दक्षिण में चर्मनवती नदी के उत्तरी तट के बीच के मैदानों में फैला हुआ था। इसके पश्चिम में कुरु, मत्स्य तथा सुरसेन राज्य थे और पूर्व में नैमिषारण्य था। बाद में यह दो भागों में बाँटा गया। उत्तर पांचाल हिमालय से लेकर गंगा के उत्तरी तट तक था तथा उसकी राजधानी अहिछत्र थी तथा दक्षिण पांचाल गंगा के दक्षिणी तट से लेकर चर्मनवती तक था और उसकी राजधानी काम्पिल्य(वर्तमान फर्रुखाबाद) थी।
अखण्ड पांचाल की सत्ता पाण्डवों के ससुर तथा द्रौपदी के पिता द्रुपद के पास थी। कहा जाता है कि पहले द्रुपद तथा पाण्डवों और कौरवों के गुरु द्रोणाचार्य के बीच घनिष्ट मित्रता थी लेकिन द्रोणाचार्य अपने पुत्र को आधा पांचाल का राजा बनाना चाहते थे क्योंकि ये वचन खुद राजा द्रुपद ने गुरु द्रोणाचार्य को खुद दिया था, लेकिन अपने वचन का राजा द्रुपद ने पालन नहीं किया बाद मैं दोनों में इसी वज़ह से मन-मुटाव हो गया। फलतः दोनों के बीच युद्ध छिड़ गया। युद्ध में द्रुपद की हार हुयी और पांचाल का विभाजन हुआ। उत्तर पांचाल के राजा द्रोणाचार्य के पुत्र अश्वत्थामा मनोनीत हुए तथा द्रुपद को दक्षिण पांचाल से ही संतोष करना पड़ा। दोनों राज्यों को गंगा अलग करती थी। यही पर महाभारत कालीन द्रौपदी का जन्म हुआ था। इसीलिए उनका नाम पांचाली हुआ।

भौगोलिक स्थिति
पांचाल राज्य गोमती नदी के पश्चिम में एवं चम्बल नदी के उत्तर में स्थित था। इसके पश्चिम में पड़ोसी सूरसेन एवं यकृल्लोम थे जबकि उत्तर-पश्चिम यह गंगा एवं कुरुओं के मध्य सघन वन से अलग थे। उत्तर में गंगा के उद्गम क्षेत्र तक वन था। वर्तमान में उत्तर प्रदेश के बरेली, बदायूँ, फ़र्रूख़ाबाद, रोहिलखंड के निकटवर्ती क्षेत्र और गंगा-यमुना का मध्य क्षेत्र पांचाल राज्य का भाग थे।

 इन्हें भी देखें 
 महाजनपद

 सन्दर्भ 

श्रेणी:महाजनपद
मल्ल महाजनपद

right|thumb|300px|मल्ल महाजनपद

 

मल्ल महाजनपद के राजा महाराज विश्वसेन थे उनका यहाँ पर राज्य चलता था इनका जन्म चंद्रकेतु के परिवार में हुआ था विश्व सेन एक वीर प्रतापी राजा थे महाभारत कलिंग, वंगा और अंग के साथ मल्लों को पूर्वी लोगों के रूप में स्वीकार करता है। मल्लों के प्रभुत्व में नौ क्षेत्र शामिल हैं। मनुश्रुति ने लिच्छवियों जैसे मल्लों को व्रात्य क्षत्रियों के रूप में स्वीकार किया। यह कुश्ती का पारंपरिक रूप है जो भारत में उभरा है। 13वीं शताब्दी के मल्ल पुराण में भारतीय कुश्ती का चित्रण मिलता है। मल्ला युद्ध दक्षिण पूर्व एशियाई कुश्ती शैली नबन से निकटता से संबंधित है। मल्ला युद्ध में पंचिंग, चोकिंग, बाइटिंग, कुश्ती, जॉइंट ब्रेकिंग और प्रेशर पॉइंट स्ट्राइकिंग शामिल हैं। पारंपरिक मैचों को चार प्रकारों में संहिताबद्ध किया गया था। बौद्ध साहित्य में मल्ल जनपद के भोग नगर , अनुप्रिय तथा उरुवेलकप्प नामक नगरों के नाम मिलते हैं। बौद्ध तथा जैन साहित्य में मल्लों और लिच्छवियों की प्रतिद्वंदिता के अनेक उल्लेख हैं—[७] मल्ल युद्ध को चार श्रेणियों में बांटा गया है:   

जम्बू वटी - प्रतियोगी को समर्पण करने के लिए मजबूर करने के लिए ताले और क्लैप्स का उपयोग करता है। 
भीमसेनी - अपरूपण शक्ति पर केंद्रित है। 
हनुमति - तकनीकी श्रेष्ठता पर केंद्रित है। 
जरासंधी - लड़ते समय जोड़ों और अंगों को तोड़ने पर ध्यान केंद्रित करता है।  

बुद्ध के कुशीनगर में निर्वाण प्राप्त करने के उपरान्त, उनके अस्थि-अवशेषों का एक भाग मल्लों को मिला था जिसके संस्मरणार्थ उन्होंने कुशीनगर में एक स्तूप या चैत्य का निर्माण किया था। इसके खंडहर कसिया में मिले हैं। इस स्थान से प्राप्त एक ताम्रपट्टलेख से यह तथ्य प्रमाणित भी होता है—‘(परिनि) वार्ण चैत्यताभ्रपट्ट इति’। मगध के राजनीतिक उत्कर्ष के समय मल्ल जनपद इसी साम्राज्य की विस्तरणशील सत्ता के सामने न टिक सका चौथी शती ई. पू. में चंद्रगुप्त मौर्य के महान् साम्राज्य में विलीन हो गया

मल्ल प्राचीन भारत के 16 महाजनपदों में से एक था। इसका उल्लेख अंगुत्तर निकाय में आया है। 'मल्ल' नाम 'मल्ल राजवंश' के नाम पर है जो इस महाजनपद की उस समय शासक थे। उल्लेखनीय है कि महावीर स्वामी और गौतम बुद्ध दोनों ही महापुरुषों ने अपने निर्वाण के लिए मल्ल महाजनपद को ही चुना था।

मल्लों की दो शाखाएँ थीं। एक की राजधानी कुशीनारा थी जो वर्तमान कुशीनगर है तथा दूसरे की राजधानी पावा थी जो वर्तमान फाजिलनगर है।

 इन्हें भी देखें 
 महाजनपद
 मल्ल राजवंश (नेपाल)
 मल्ल राज्य

श्रेणी:महाजनपद
सुरसेन

शूरसेन सैनी प्राचीन भारत के 16 महाजनपदों में से एक था। इसकी राजधानी मथुरा थी| यह कुरु महाजनपद के दक्षिण में स्थित था। बौद्ध ग्रंथों के अनुसार अवंतिपुत्र यहाँ का राजा था। पुराणों में मथुरा के राजवंश को शूरसेन सैनी वंश कहा गया है। अपने ज्ञान, बुद्धि और "वैभव" के कारण यह नगर अत्यन्त प्रसिद्ध था।।

 स्थित 

शूरसेन देश प्राचीन काल में उत्तरप्रदेश और राजस्थान में जनपद था। राजस्थान उत्तरप्रदेश भारत वर्ष के पश्चिम भाग में अवस्थित है जो प्राचीन काल से विख्यात रहा है। तब इस प्रदेश में कई इकाईयाँ सम्मिलित थी जो अलग-अलग नाम से सम्बोधित की जाती थी। उदाहरण के लिए जयपुर राज्य का उत्तरी भाग मध्यदेश का हिस्सा था तो दक्षिणी भाग सपालदक्ष कहलाता था। अलवर राज्य का उत्तरी भाग कुरुदेश का हिस्सा था तो भरतपुर, धौलपुर, करौली राज्य शूरसेन देश में सम्मिलित थे।

इस प्रदेश का नाम संभवत: मधुरापुरी (मथुरा) के शासक, लवणासुर के वधोपरान्त, शत्रुघ्न ने अपने पुत्र शूरसेन के नाम पर रखा था। शूरसेन/शूरसैनी ने पुरानी मथुरा के स्थान पर नई नगरी बसाई थी जिसका वर्णन वाल्मीकि रामायण के उत्तरकांड में है। महाभारत में शूरसेन-जनपद पर सहदेव की विजय का उल्लेख है। कालिदास ने रघुवंश में शूरसेनाधिपति सुषेण का वर्णन किया है। इसकी राजधानी मथुरा का उल्लेख कालिदास ने इसके आगे रघुवंश में किया है। श्रीमद् भागवत में शूरसैनी शूरसेन का उल्लेख है जिसका राज्य शूरसेन-प्रदेश में कहा गया है। विष्णु पुराण में शूरसेन के निवासियों को ही संभवत: शूर कहा गया है और इनका आभीरों के साथ उल्लेख है

 सन्दर्भ 

 इन्हें भी देखें 
 महाजनपद
 शूरसेन
 सैनी
 पोरस
 पुरूवास

श्रेणी:महाजनपद
लेबनान

अंगूठाकार|बेरुट, लेबनॉन का एक तटीय भाग
लेबनॉन या लुबनान, आधिकारिक रूप से लुबनॉन गणराज्य, पश्चिमी एशिया में भूमध्य सागर के पूर्वी तट पर स्थित एक देश है। इसके उत्तर और पूर्व में सीरिया और दक्षिण में इसराइल स्थित है। भूमध्य बेसिन और अरब के भीतरी भाग के बीच में सेतु बने इस देश का इतिहास समृद्ध और मिश्रित है। यह भूमि फ़ीनिसियनों की अति-प्राचीन (2500 ईसापूर्व - 539 ईसापूर्व) संस्कृति का स्थल थी जहाँ से लेखन कला के विकास की कड़ी जुड़ी है। इसके बाद फ़ारसी, यूनानी, रोमन, अरब और उस्मानी तुर्कों के कब्जे में रहने के बाद यह फ्रांस के शासन में भी रहा। इसी ऐतिहासिक वजह से देश की धार्मिक और जातीय विविधता इसकी अनूठी सांस्कृतिक पहचान बनाती है।

यहाँ 60 प्रतिशत लोग मुस्लिम हैं जिनमें शिया और सुन्नी का लगभग समान हिस्सा है और लगभग 38 प्रतिशत ईसाई। 1943 में फ्रांस से स्वतंत्रता मिलने के बाद यहाँ एक गृहयुद्ध चला था और 2006 में इसराइल के साथ एक युद्ध। यहाँ एक विशेष प्राकर की गणतांत्रिक सरकार का शासन है जिसमें राष्ट्रपति एक ईसाई होता है, प्रधान मंत्री एक सुन्नी मुस्लिम, निव्राचित प्रतिनिधियों की सभा का अध्यक्ष एक शिया मुस्लिम और उप प्रधान मंत्री एक ग्रीक परंपरावादी धर्म का होता है। अरबी यहाँ की सबसे बोले जाने वाली और सांवैधानिक भाषा है।

 इतिहास 
लेबनॉन की भूमि का इतिहास ईसापूर्व 2500 इस्वी के आसपास की फ़ीनिक संस्कृति से शुरु होता है जो सामुद्रिक शक्ति थे। इन्होंने भूमध्य सागर में स्पेन और अफ़्रीक़ा के तटों पर अपने उपनिवेश बनाए थे जिसमें आधुनिक लीबिया का कार्थेज सबसे प्रसिद्ध है। इन जगहों पर फ़ीनिसियन अपने व्यापार के सिलसिले में बसते भी गए। इन्होंने एक 24 अक्षरों की वर्णमाला बनाई जो आधुनिक कई एशियाई और यूरोपीय वर्णमालाओं की पूर्वज मानी जाती है। इसमें रोमन, ग्रीक, अरबी, हिब्रू, आरामाईक और देवनागरी शामिल हैं। असीरिया तथा बेबीलोन के साम्राज्यों के ये सहायक भी रहे पर इनका रिश्ता उतना सामंजस्यपूर्ण नहीं था।

ईसा के 539 वर्ष पहले जब दक्षिणी ईरान के फ़ार्स प्रांत के एक साम्राज्य के राजकुमार कुरोश (सायसस) ने असीरिया के साम्रज्य को हराकर इस प्रदेश को जीतने के अभियान पर निकला तो फ़ीनिशिया को जीतने के बाद इसे एक क्षत्रप (राज्य) बना दिया गया। इसके बाद इस पर फ़ारसियों का शासन कोई 200 सालों तक रहा। पर पश्चिम में शक्तिशाली हो रहे मेसीडोन के सिकंदर ने 331 ईसापूर्व में इसे जीत लिया। उसके मरने के बाद यह सेल्युकस के प्रदेश का हिस्सा बना। रोमनों ने यूनानियों को सन् 24 ईसापूर्व में हरा दिया जिसके बाद यह रोमनों के शासन काल में आ गया और अगले 6 सदियों तक रहा। इसी दौरान यहाँ ईसाई धर्म का प्रसार हुआ।
 मुस्लिम शासन 
अरबों ने इस प्रदेश के उपर सातवीं सदी के उत्तरार्ध में ध्यान दिया जब उमय्यदों की राजधानी पूर्व में दमिश्क़ में बनी। मध्य काल में लेबनॉन क्रूसेड युध्दो में लिप्त रहा। सलाउद्दीन अय्युबी ने इसको ईसाई क्रूसदारों से मुक्त करवाया। में मिस्र के मामलुक शासकों ने लेबनान पर कब्ज़ा कर लिया।उस्मानी तुर्कों ने जब सोलहवीं सदी में भूमध्यसागर के पूर्वी तट पर कब्जा किया तो लेबनान भी सिसली से लेकर कैस्पियन सागर तर फैले औटोमन उस्मानी साम्राज्य का अंग बना। प्रथम विश्वयुद्ध के बाद यह फ्रांस के शासन में आया। सन १९७५-९० तक यहाँ एक गृहयुद्ध चला जिसका मुख्य कारण - फिलिस्तीन से आए शरणार्थी, अरब-इसरायल युद्ध, ईरान की इस्लामिक क्रांति और धार्मिक टकराव थे।

 इन्हें भी देखें 
 लेबनान के प्रान्त
सन्दर्भ

श्रेणी:लेबनान
श्रेणी:एशिया के देश
श्रेणी:अरब लीग के देश
ओमान

ओमान (अरबी: ) अरबी प्रायद्वीप के पूर्व-दक्षिण में स्थित एक मुस्लिम देश है जिसे आधिकारिक रूप से सल्तनत ओमान नाम से जानते हैं। यह सउदी अरब के पूर्व ओमान के पश्चिम में यमन की सीमा  और दक्षिण की दिशा में अरब सागर की सीमा से लगा है। संयुक्त अरब अमीरात इसके उत्तर में स्थित है।

ओमान की कुल जनसंख्या 75 लाख के आसपास है और यहाँ बाहर से आकर रहने वालों (आप्रवासियों) की संख्या काफ़ी है। लगभग पूरी जनसंख्या मुस्लिम है जिसमें इबादियों की संख्या सबसे अधिक है। इसके अमेरिका और ब्रिटेन के साथ गहरे कूटनीतिक संबंध हैं।

 इतिहास 
सुमेरी सभ्यता के एक लेख के अनुसार इसे मगन नाम से जाना जाता था। ओमान नाम एर अरबी जाति पर पड़ा जो यमन के उमान क्षेत्र से आए थे। ईसापूर्व छठी सदी से लेकर सातवीं सदी के मध्य तक यहाँ ईरान (फ़ारस) के तीन वंशों का शासन रहा - हख़ामनी, पार्थियन और सासानी। सातवीं सदी में इस्लाम मत के पैगम्बर मुहम्मद इब्न अब्दुल्लाह के जीवनकाल में ही ओमान में इस्लाम का आगमन हो गया था। सन् 1508-1648 तक यहाँ पर पुर्तगालियों के उपनिवेश थे जो वास्को दा गामा द्वारा भारत की खोज किये जाने के बाद समुद्री रास्तों पर नियंत्रण के लिए बनाए गए थे। पुर्तगाल पर स्पेन के अधिकार हो जाने के बाद पुर्तगालियों को वापस जाना पड़ा। इसके बाद ओमानियों ने पूर्वी अफ़्रीकी तटीय प्रदेशों से भी पुर्तगालियों को मार भगाया।

 विभाग 

thumb|right|230px|ओमान के प्रशासकीय विभाग
ओमान में 5 प्रदेश (मिन्तक़ा) और 4 शासकीय प्रखंड (मुहाफ़ज़ाह) हैं - 
विभागअरबी में नामअंग्रेज़ी में नामकेंद्रजनसँख्या (वर्ष)क्षेत्रफल (किमी²)नक़्शे में मिन्तक़ाह (क्षेत्र)अद दाख़िलीया  Ad Dakhiliyah निज़वा२,६७,१४० (२००३)  ३१,९०० 1अज़ ज़ाहिराह  Ad Dhahirah इब्री१,३०,१७७ (२००३)  ३७,००० 2अल बातिनाह  Al Batinah सोहार६,५३,५०५ (२००३)  १२,५०० 3अल वुस्ता  Al Wusta हाइमा२२,९८३ (२००३)  ७९,७०० 5अश शरक़ीया  Ash Sharqiyah सूर३,१३,७६१ (२००३)  ३६,८०० 6 मुहाफ़ज़ाहअल बुरैमी  Al Buraymi अल बुरैमी७६,८३८ (२००३)  ७,००० 4ज़ोफ़ार  Dhofar सलालाह२,१५,९६० (२००३)  ९९,३०० 7मुसन्दम  Musandam ख़सब२८,३७८ (२००३)  १,८०० 8मस्क़त  Muscat मस्क़त६,३२,०७३ (२००३)  ३,५०० 9

सन्दर्भ

 बाहरी कड़ियाँ 
 ओमान विदेश मंत्रालय
 ओमान सूचना मंत्रालय
 ओमान उच्च-शिक्षा मंत्रालय
 ओमान शिक्षा मंत्रालय
 ओमान श्रम मंत्रालय

 General information
 al-Bab - Oman
 ApexStuff.com - An informative site on Oman and Tourism
 Encyclopaedia Britannica, Oman - Country Page
 बीबीसी न्यूज़ Country Profile - Oman
 CIA World Factbook - Oman
 Oman Essentials - A quick look at the Sultanate of Oman
 Congressional Research Service (CRS) Reports regarding Oman
 Lonely Planet - Oman
 Nizwa.NET
 Open Directory Project - Oman directory category
 US State Department - Oman includes Background Notes, Country Study and major reports
 Yahoo! - Oman directory category
 World Arab, Arts, Architecture and Design Design Compeition, Events, Arts and Forum

 Other
 OmaniaNet, a very popular forum in Oman this website was closed by the Omani authorities in November 2006 pending investigations
 and in English
 Andy Carvin's Oman Photo Gallery
 Middle East Public Relations Association (MEPRA)
 Petroleum Development Oman
 newsBriefsOman
 Oman Photo Gallery
 

श्रेणी:एशिया के देश
ऐयरपहे

ऐयरपहे एक नयनार सन्त थे तमिलनाद मे। उन्होने सातवीं शताब्दी मे पव्रचन दिया |

 जीवन 
वे कवेरिपूम्पत्तिनम के थे। वैश्य जाति में जन्म लिया। उन्के मन मे, शिव भक्त तो शन्कर भग्वान का अवतार था।
उस्का घर को शिव भक्त बुलया। शिव भक्थ तो पूजा किया और प्यार दिया। और जो शिव भक्थ को निवेदन किया सब को इस लोगो को किया। कभी नेहि "नेहि" बुलाया शिव भक्त की इच्चा को। 

 और 
 Iyarpahai Nayanar - तमिल रश्त्र
 सैवम पनने - सैव यु. के.

श्रेणी:नायनमार
मोतीलाल नेहरू

thumb|right|200px|मोतीलाल नेहरू (1861 – 1931)
मोतीलाल नेहरू (जन्म: 6 मई 1861 – मृत्यु: 6 फ़रवरी 1931) प्रयागराज के एक प्रसिद्ध अधिवक्ता एवं ब्रिटिशकालीन राजनेता थे। वे भारत के प्रथम प्रधानमन्त्री जवाहरलाल नेहरू के पिता थे। वे भारत के स्वतन्त्रता संग्राम के आरम्भिक कार्यकर्ताओं में से थे। 
जलियांवाला बाग काण्ड के बाद 1919 में अमृतसर में हुई कांग्रेस के वे पहली बार अध्यक्ष बने और फिर 1928 में कलकत्ता में दोबारा कांग्रेस के अध्यक्ष बने।

 जीवनी 
मोतीलाल नेहरू का जन्म आगरा में हुआ था। उनके पिता का नाम गंगाधर था। वह पश्चिमी ढँग की शिक्षा पाने वाले प्रथम पीढ़ी के गिने-चुने भारतीयों में से थे। वह इलाहाबाद के म्योर  केंद्रीय महाविद्यालय में शिक्षित हुए किन्तु बी०ए० की अन्तिम परीक्षा नहीं दे पाये। बाद में उन्होंने कैम्ब्रिज से "बार ऐट लॉ" की उपाधि ली और अंग्रेजी न्यायालयों में  अधिवक्ता के रूप में कार्य प्रारम्भ किया।

मोतीलाल नेहरू की पत्नी का नाम स्वरूप रानी था।   जवाहरलाल नेहरू उनके एकमात्र पुत्र थे। उनके दो कन्याएँ भी थीं। उनकी बडी बेटी का नाम विजयलक्ष्मी था, जो आगे चलकर विजयलक्ष्मी पण्डित के नाम से प्रसिद्ध हुई। उनकी छोटी बेटी का नाम कृष्णा था। जो बाद में कृष्णा हठीसिंह कहलायीं।

लेकिन आगे चलकर उन्होंने अपनी वकालत छोडकर भारत के स्वतन्त्रता संग्राम में कार्य किया था। 1923 में उन्होने देशबंधु चित्तरंजन दास के साथ काँग्रेस पार्टी से अलग होकर अपनी स्वराज पार्टी की स्थापना की। 

1928 में कोलकाता में हुए काँग्रेस अधिवेशन के वे अध्यक्ष चुने गये। 1928 में काँग्रेस द्वारा स्थापित भारतीय संविधान आयोग के भी वे अध्यक्ष बने। इसी आयोग ने नेहरू रिपोर्ट प्रस्तुत की थी।

मोतीलाल नेहरू ने इलाहाबाद में एक अलीशान घर बनवाया और उसका नाम आनंद भवन रखा। इसके बाद उन्होंने अपना पुराना वाला घर स्वराज भवन काँग्रेस दल को दे दिया।

मोतीलाल नेहरू का 1931 में इलाहाबाद में निधन हुआ।

नेहरू परिवार के दिल्ली में सबसे पहले पूर्वज राज कौल थे। 

श्रेणी:कश्मीर के लोग
श्रेणी:भारतीय स्वतंत्रता सेनानी
श्रेणी:१९३१ में निधन
श्रेणी:नेहरू-गाँधी परिवार
श्रेणी:इलाहाबाद विश्वविद्यालय के पूर्व छात्र‎
श्रेणी:भारतीय राष्ट्रीय कांग्रेस के अध्यक्ष
श्रेणी:1861 में जन्मे लोग
नायनमार

thumb|right|नयनार गुरु
right|thumb|300px|६३ नयनमार सन्तों की मूर्तियाँ
हिन्दू धर्म में नयनार भगवान शिव के भक्त सन्त थे। इनका उद्भव मध्यकाल में मुख्यतः दक्षिण भारत के तमिलनाडु में हुआ था। कुल 63 नयनारों ने शैव सिद्धान्तो के प्रसार में महत्वपूर्ण भूमिका निभाई। इसी प्रकार विष्णु के भक्त सन्तों को आलवार कहते हैं।

ये सभी नायत्मार मुक्तात्मा माने जाते हैं। इनकी मूर्तियाँ मंदिरों में स्थापित की गई है और इनकी पूजा भगवान के समान ही की जाती है। इन संतों का चरित्र शेक्किषार नामक भक्तकवि के पेरियपुराण में वर्णित है। इन संतों का जीवन तेलुगु में 'शिवभक्त चरितमु' के नाम से प्रकाशित हुआ है।

६३ नयनार सन्त
 अनय नयनार
 आदिपत्त नयनार
 अय्यडिगल् कडवर्कान् नयनार
 अमरनीदि नयनार्
 अप्पुदि अडिगळ्
 अरिवट्टय नयनार
 चंडीश्वर नयनार
 दंडियदिगळ् नयनार
 ऎनटिनाथ नयनार
 ऎरिपात्त नयनार
 अय्यर्कान् कालिक्काम नयनार
 गणनाथ नयनार
 इडन् गाजि नयनार
 इलयान् कुडिमारनायनारु
 इयर् पगै नयनार
 कलिकांब नयनार
 कालिय नयनार
 कानम पुल्ल नयनार
 कन्नप्प नायनारु
 करैक्कल् अम्मय्यारु(कारक्काल् अम्म)
 कज् हार् सिंग नयनार
 कझरित्ररिवार् (चेरमान् पॆरुमाळ् नयनार)
 कोचॆन् गाट् चोळ नयनार
 कूत्रुव नयनार
 कोट्पुलि नयनार
 कुलाचिरायि नयनार
 मनकंचार नयनारगुग्गुलु कलश नयनार
 मंगयार् करशियार्
 मॆय् पॊरुल् नयनार
 मूर्ख नयनार
 मूर्ति नयनार
 मुनैयडुवारु
 मुरुग नयनार
 नामिनंदि अडिगळ्
 नरसिंग मुनियारय्यरु
 नेश नयनार
 निन्राऋषि नॆडुमर नयनार
 पॆरुमिजहलायि नयनार
 पूसलार् नयनार
 पूगल् चोळ नयनार
 पूगज् तुनायि नयनार
 सक्किय नयनार
 सदय नायनारु
 सत्ति नयनार
 शेरुतुनायि नयनार
 शिरप्पुलि नयनार
 शिरुतॊंड नयनार
 सोमशिर नयनार
 सुंदर्राम्मूर्ति
 तिरुज्ञान संबंधारु
 तिरुकुरिप्पु तॊंडनयनार
 तिरुमूल नयनार
 तिरुनालै पोवार् नयनार (नंदनार)
 तिरुनवुक्करसारु नयनार
 तिरुनीलकंठ नयनार
 तिरुनीलकंठ याज् पनार् नयनार
 तिरुनीलनक्कार् नयनार
 रुद्रपशुपति नयनार
 वायिलारु नयनार
 विराल् मिंड नयनार
 इयर् कान् कलिकाम नयनार
 करि नयनार
 इसै ज्ञाननियार

 इन्हें भी देखें 
 आलवार सन्त

श्रेणी:हिन्दू धर्म
श्रेणी:तमिलनाडु
*
कृपाचार्य

द्रोणाचार्य कौरवों और पांडवों के गुरू थे। सात चिरंजीवियों में वे भी एक हैं।

कृपाचार्य महर्षि गौतम शरद्वान्‌ के पुत्र। शरद्वान की तपस्या भंग करने के लिए इंद्र ने जानपदी नामक एक देवकन्या भेजी थी, जिसके गर्भ से दो यमज भाई-बहन हुए। पिता-माता दोनों ने इन्हें जंगल में छोड़ दिया जहाँ महाराज शांतनु ने इनको देखा। इनपर कृपा करके दोनों को पाला पोसा जिससे इनके नाम कृप तथा कृपी पड़ गए। इनकी बहन कृपी का विवाह द्रोणाचार्य से हुआ और उनके पुत्र अश्वत्थामा हुए। अपने पिता के ही सदृश कृपाचार्य भी परम धनुर्धर हुए। कुरुक्षेत्र के युद्ध में ये कौरवों के साथ थे और उनके नष्ट हो जाने पर पांडवों के पास आ गए। बाद में इन्होंने परीक्षित को अस्त्रविद्या सिखाई। भागवत के अनुसार सावर्णि मनु के समय कृपाचार्य की गणना सप्तर्षियों में होती है ।

 जन्म की कथा 

गौतम ऋषि के पुत्र का नाम शरद्वान था। उनका जन्म बाणों के साथ हुआ था। उन्हें वेदाभ्यास में थोडा़ भी रुचि नहीं थी और धनुर्विद्या से उन्हें अत्यधिक लगाव था। वे धनुर्विद्या में इतने निपुण हो गये कि देवराज इन्द्र उनसे भयभीत रहने लगे। इन्द्र ने उन्हें साधना से डिगाने के लिये नामपदी नामक एक देवकन्या को उनके पास भेज दिया। उस देवकन्या के सौन्दर्य के प्रभाव से शरद्वान इतने कामपीड़ित हुये कि उनका वीर्य स्खलित हो कर एक सरकंडे पर आ गिरा। वह सरकंडा दो भागों में विभक्त हो गया जिसमें से एक भाग से कृप नामक बालक उत्पन्न हुआ और दूसरे भाग से कृपी नामक कन्या उत्पन्न हुई। कृप भी धनुर्विद्या में अपने पिता के समान ही पारंगत हुये। भीष्म जी ने इन्हीं कृप को पाण्डवों और कौरवों की शिक्षा-दीक्षा के लिये नियुक्त किया और वे कृपाचार्य के नाम से विख्यात हुये।

 सन्दर्भ  

 बाहरी सम्पर्क 
सुखसागर के सौजन्य से

श्रेणी:ऋषि मुनि
श्रेणी:महाभारत के पात्र
सुनीता विलियम्स

सुनीता विलियम्स (जन्म: १९ सितंबर, १९६५ यूक्लिड, ओहायो में) अमेरिकी अंतरिक्ष एजेंसी नासा के माध्यम से अंतरिक्ष जाने वाली भारतीय मूल की दूसरी महिला है। यह भारत के गुजरात के अहमदाबाद से ताल्लुक रखती है। इन्होंने एक महिला अंतरिक्ष यात्री के रूप में 127 दिनों तक अंतरिक्ष में रहने का विश्व कीर्तिमान स्थापित किया है। उनके पिता दीपक पाण्डया अमेरिका में एक डॉक्टर हैं।

 प्रारंभिक जीवन 
सुनीता लिन पांड्या विलियम्स का जन्म 19 सितम्बर 1965 को अमेरिका के ओहियो राज्य में यूक्लिड नगर (स्थित क्लीवलैंड) में हुआ था। मैसाचुसेट्स से हाई स्कूल पास करने के बाद 1987 में उन्होंने संयुक्त राष्ट्र की नौसैनिक अकादमी से फिजिकल साइन्स में बीएस (स्नातक उपाधि) की परीक्षा उत्तीर्ण की। तत्पश्चात 1995 में उन्होंने फ़्लोरिडा इंस्टिट्यूट ऑफ़ टैक्नोलॉजी से इंजीनियरिंग मैनेजमेंट में एम.एस. की उपाधि हासिल की। उनके पिता डॉ॰ दीपक एन. पांड्या एक जाने-माने तंत्रिका विज्ञानी (एम.डी) हैं, जिनका संबंध भारत के गुजरात राज्य से हैं। उनकी माँ बॉनी जालोकर पांड्या स्लोवेनिया की हैं। उनका एक बड़ा भाई जय थॉमस पांड्या और एक बड़ी बहन डायना एन, पांड्या है। जब वे एक वर्ष से भी कम की थी तभी पिता 1958 में अहमदाबाद से अमेरिका के बोस्टन में आकर बस गए थे। हालाँकि बच्चे अपने दादा-दादी, ढेर सारे चाचा-चाची और चचेरे भाई-बहनों को छो़ड़ कर ज्यादा खुश नहीं थे, लेकिन परिवार ने पिता दीपक को उनके चिकित्सा पेशे में प्रोत्साहित किया।Sunita Williams in her maternal ancestors' homeland one more time , Delo, March 26, 2013Sunita Williams to start her India trip from April 1 ,द टाइम्स ऑफ़ इण्डिया , March 31, 2013

 करियर 
जून 1998 में उनका अमेरिका की अंतरिक्ष एजेंसी नासा में चयन हुआ और प्रशिक्षण शुरू हुआ। सुनीता भारतीय मूल की दूसरी महिला हैं जो अमरीका के अंतरिक्ष मिशन पर गईं। सुनीता विलियम्स ने सितंबर / अक्टूबर 2007 में भारत का दौरा भी किया। जून, 1998 से नासा से जुड़ी सुनीता ने अभी तक कुल 30 अलग-अलग अंतरिक्ष यानों में 2770 उड़ानें भरी हैं। साथ ही सुनीता सोसाइटी ऑफ एक्सपेरिमेंटल टेस्ट पायलेट्स, सोसाइटी ऑफ फ्लाइट टेस्ट इंजीनियर्स और अमेरिकी हैलिकॉप्टर एसोसिएशन जैसी संस्थाओं से भी जुड़ी हुई हैं।

 व्यक्तिगत जीवन 
उनका विवाह माइकल जे. विलियम्स से हुआ।वे सुनीता पंड्या के सहपाठी रह चुके है। 

वे नौसेना पोत चालक, हेलीकाप्टर पायलट, परीक्षण पायलट, पेशेवर नौसैनिक, गोताखोर, तैराक, धर्मार्थ धन जुटाने वाली, पशु-प्रेमी, मैराथन धावक और अब अंतरिक्ष यात्री एवं विश्व-कीर्तिमान धारक हैं। उन्होने एक साधारण व्यक्तित्व से ऊपर उठकर अपनी असाधारण संभाव्यता को पहचाना और कड़ी मेहनत तथा आत्मविश्वास के बल पर उसका भरपूर उपयोग किया।Dog Whisperer: Astronaut Dogs & Mongo , National Geographic Channel, November 12, 2010

 सम्मान और पुरस्कार 
उन्हें सन २००८ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया था। इसके अलावा उन्हें नेवी कमेंडेशन मेडल (2), नेवी एंड मैरीन कॉर्प एचीवमेंट मेडल, ह्यूमैनिटेरियन सर्विस मेडल जैसे कई सम्मानों से सम्मानित किया जा चुका है।

इन्हें भी देखें
 स्कॉट केली
 कल्पना चावला
 एडगर मिशेल
 नील आर्मस्ट्रांग
 राकेश शर्मा

 सन्दर्भ 
 
 बाहरी कड़ियाँ

सुनीता विलियम्स की जीवनी, नासा फ़रवरी 2008
निराली पत्रिका: कामकाजी महिला: सुनीता विलियम्स नवंबर 2004

श्रेणी:२००८ पद्म भूषण
श्रेणी:अंतरिक्षयात्री
श्रेणी:भारतीय अमेरिकी
श्रेणी:अमेरिका के अंतरिक्षयात्री
श्रेणी:भारत के अंतरिक्षयात्री
श्रेणी:1965 में जन्मे लोग
सुरीश मेहता

एडमिरल	सुरीश मेहता	 	

एडिमरल सुरीश मेहता अक्टूबर 31, 2006 से अगस्त 31, 2009	तक भारत के नौसेनाध्यक्ष रहे। भारत की नौसेना के वे १९ वें एडिमरल चीफ थे।
उन्होंने अरुण प्रकाश से यह पदभार ग्रहण किया था तथा उनके पश्चात् निर्मल कुमार वर्मा इस पद पर आए।

 प्रारंभिक जीवन 
एडिमरल सुरीश मेहता का जन्म १८ अगस्त १९४७ में हुआ था। वह नेशनल डिफेंस एकेडमी के छात्र रह चुके है।

 करियर 
उन्होंने अपने कैरियर का प्रारम्भ आईएनएस विक्रांत में एक फ्लीट एयर आमॅ के रूप में की थी।

 सम्मान व पदक 
एडिमरल सुरीश मेहता को १९९५ में अति विशिष्ट सेवा पदक तथा २००५ में परम विशिष्ट सेवा पदक मिल चुका है। 
				

				
सन्दर्भ				
				
				
				
				
				
				
				
				
				

श्रेणी:भारतीय नौसेना
श्रेणी:भारत के नौसेनाध्यक्ष
हनुका

हनुका यहूदी धर्म का पर्व है।

दाएँ|अंगूठाकार|300x300पिक्सेल|thumbtime=00:03
श्रेणी:पर्व

हनुका जिसे प्रकाश का महोत्सव भी कहा जाता है । यह ऐतिहासिक घटनाओं पर आधारित है, जो जेरूसलम में 165 ईसा पूर्व में हुई थी ।

हनुका 8 दिनों तक मनाऐं जाने वाला पर्व है, जो हिब्रु कैलेंडर के अनुसार किसलेव के 25 वें दिन शुरू होता है, जो ग्रेगोरियन कैलेंडर के अनुसार नवंबर के अंत से दिसंबर के अंत तक किसी भी समय मनाया जा सकता है ।
2022 में यह पर्व 18 दिसंबर से 26 दिसंबर तक मानाया जाएगा ।
उनियाल

उनियाल उत्तर भारत की गढ़वाली ब्राह्मण जाति है, जो अक्सर उत्तरांचल राज्य में उपयोग होती है। यह उत्तराखंड के श्रेष्ठतम ब्राह्मणों में जाने जाते हैं। नौंवी शताब्दी में विहार राज्य के मिथिला (दरभंगा) से जयानन्द व विजयानन्द झा जो कि ममेरे भाई थे व भारद्वाज व कश्यप गोत्री थे गढ़वाल के औणी ग्राम में बसने के कारण यह उनियाल कहलाये ।

श्रेणी:उत्तराखण्ड
नेली फ़र्टाडो

नेली किम फ़र्टाडो (, जन्म २ दिसम्बर १९७८) एक कनेडियाई गायिका-गीतकार, रिकॉर्ड निर्माता व अभिनेत्री है। फ़र्टाडो विक्टोरिया, ब्रिटिश कोलंबिया, कनाडा में पली बढ़ी है।

फ़र्टाडो को प्रसिद्धी अपने पहले अल्बम वोआ, नेली! व उसके एकल गीत "आई एम लाइक अ बर्ड" से मिली जिसने उन्हें २००१ का वर्ष के एकल गीत का जूनो पुरस्कार और २००२ का सर्वश्रेष्ठ महिला पॉप वोकल पर्फोर्मंस का ग्रैमी पुरस्कार जितवाया। इसमें दो और अंतर्राष्ट्रीय एकल गीत थे: "टर्न ऑफ़ द लाइट" और "शीट ऑन द रेडियो (रिमेम्बर द डेज़)"। अपनी बेटी नेविस के जन्म के बाद उन्होंने अपना दूसरा स्टूडियो अल्बम फ़ोकलोर रिलीज़ किया। यह व्यापारिक दृष्टी से अमेरिका में कम सफल रहा। इसमें तीन अंतर्राष्ट्रीय एकल गीत थे: "पावरलेस (से वाट यु वांट)", "ट्राई" और "फोर्का"।

२००६ की गर्मियों में उन्होंने आपका तीसरा स्टूडियो अल्बम लूज़ रिलीज़ किया। यह अबतक का उनका विश्वभर में सबसे सफल अल्बम है। इसमें प्रथम क्रमांक के हीट गीत "प्रोमिशियस", "मैनइटर", "से ईट राईट" और "ऑल द गुड थिंग्स (कम टू एन एंड)" शामिल है। तिन वर्षों के विराम के बाद सितंबर २००९ में उन्होंने अपना स्पैनिश अल्बम मी प्लान अपने पहले स्पैनिश गीत "मानोस अल ऐरे" के साथ रिलीज़ किया। इसमें "मियास" और "बाजो ओतरा लुज़" बाकी गीत थे। मी प्लान के लिए नेली को सर्वश्रेष्ठ महिला पॉप वोकल अल्बम के लेटिन ग्रैमी पुरस्कार से सम्मानित किया गया। २६ अक्टूबर को एक रीमिक्स अल्बम मी प्लान रिमिक्सेस रिलीज़ किया गया। एक माह बाद १२ नवम्बर २०१० को फ़र्टाडो ने अपना पहला सर्वश्रेष्ठ हीट गीतों का अल्बम द बेस्ट ऑफ़ नेली फ़र्टाडो रिलीज़ किया।

 बाहरी कड़ियाँ 
 
 

श्रेणी:ग्रैमी पुरस्कार विजेता
श्रेणी:गायिका
नरसिंह मुनैयार

नरसिंह मुनिअरयार थन्जवूर का राजा था। सातवाँ सदिमे मे live किया | वोह तो एक नायनमार सन्थ था।

 अनुमोदक 
 नरसिंह मुनैयार - ६३ नायनमार

श्रेणी:नायनमार
कृष्ण यजुर्वेद

कृष्ण यजुर्वेद, यजुर्वेद की एक शाखा है। चारों वेदों में से यजुर्वेद दो प्रकार का मिलता है, शुक्ल यजुर्वेद और कृष्ण यजुर्वेद। इसके इन दोनों नामों का कारण है कि शुक्ल यजुर्वेद में केवल मन्त्र भाग है, अर्थात् इसमें मूल मन्त्र होने से शुक्ल (शुद्ध) वेद कहलाता है। कृष्ण यजुर्वेद विनियोग, मन्त्र व्याया आदि से मिश्रित होने के कारण मूल न होकर मिश्रित वा कृष्ण यजुर्वेद कहलाता है। मुय रूप से यही शुक्ल और कृष्ण यजुर्वेद है।

शुक्ल यजुर्वेद की दो शाखाएँ वर्तमान में मिलती हैं, वाजसनेयि माध्यन्दिन संहिता और काण्व संहिता। दोनों में चालीस अध्याय हैं, काण्व संहिता का चालीसवां अध्याय ईशोपनिषद् के रूप में प्रख्यात है। कृष्ण यजुर्वेद की चार शाखाएँ मिलती हैं- तैत्तिरीय, मैत्रायणी, काठक और कठ कपिष्ठल शाखा।

महर्षि दयानन्द के अनुसार मूल वेद शुक्ल यजुर्वेद की माध्यन्दिन शाखा है। इसी का महर्षि ने भाष्य किया है।

इस विषय में पौराणिकों ने इन दोनों शुक्ल, कृष्ण को सिद्ध करने के लिए अपनी कथाएँ कल्पित कर रखी हैं। इन कत्थित कथाओं को छोड़ शुक्ल-कृष्ण का यथार्थ कारण उपरोक्त ही है।

वेदों की कुल शाखा 1127 होने का प्रमाण पातंजल महाभाष्य में मिलता है। वहाँ लिखा है- एकविंशतिधा वाह्वृच्यम्, एकशतम् अध्वर्युशाखाः, सहस्रवर्त्मा सामवेदः, नवधाऽथर्वणो वेदः, अर्थात् इक्कीस शाखा ऋग्वेद की, एक सौ एक शाखा यजुर्वेद की, एक हजार शाखा सामवेद की और नौ शाखा अथर्ववेद की।

यजुर्वेद की एक सौ एक शाखाओं में से छः शाखाएँ उपलध होती हैं। जो कि ऊपर कह दिया है। शुक्ल यजुर्वेद का ब्राह्मण शतपथ ब्राह्मण है, जिसके रचयिता महर्षि याज्ञवल्क्य हैं। कृष्ण यजुर्वेद का ब्राह्मण तैत्तिरीय ब्राह्मण है, जिसकी रचना तित्तिरि आचार्य ने की है। शुक्ल यजुर्वेद का श्रौतसूत्र कात्यायन कृत है जो कात्यायन श्रौतसूत्र कहलाता है। कृष्ण यजुर्वेद से सबन्धित आठ श्रौतसूत्र हैं- 
1. बौधायन श्रौतसूत्र, 2. आपस्तब श्रौतसूत्र, 3. सत्यषाढ़ श्रौतसूत्र या हिरण्यकेशी श्रौतसूत्र, 4. वैखासन श्रौतसूत्र, 
5. भारद्वाज श्रौतसूत्र, 6. वाधूल श्रौतसूत्र, 7. वाराह श्रौतसूत्र, 8. मानव श्रौतसूत्र।

महर्षि दयानन्द यजुर्वेद के प्रतिपाद्य विषय के सबन्ध में अपने भाष्य के प्रारभिक प्रकरण में लिखते हैं कि
 ''ईश्वर ने जीवों को गुण-गुणी के विज्ञान के उपदेश के लिए ऋग्वेद में सब पदार्थों की व्याया करके यजुर्वेद में यह उपदेश किया कि उन पदार्थों से यथायोग्य उपकार ग्रहण करने के लिए कर्म किस प्रकार करने चाहिए। उसके लिए जो-जो अंग और जो-जो साधन उपेक्षित हैं, उन सबका प्रकाश यजुर्वेद में किया गया है। जब तक ज्ञान क्रियानिष्ठ नहीं होता, तब तक उससे श्रेष्ठ सुख कभी नहीं हो सकता। विज्ञान क्रिया में निमित्त बनता है, प्रकाशकारक होता है, अविद्या की निवृत्ति करता है, धर्म में प्रवृत्ति करता है और धर्म तथा पुरुषार्थ का मेल कराता है। जो-जो कर्म विज्ञाननिमित्तक होता है, वह-वह सुखजनक हो जाता है। अतः मनुष्यों को चाहिए कि विज्ञानपूर्वक ही नित्य कर्मानुष्ठान करें। जीव चेतन होने से बिना कर्म किये नहीं रह सकता। कोई भी मनुष्य आत्मा मन, प्राण और इन्द्रियों के संचालन के बिना क्षणभर भी नहीं रह सकता। ‘यजुर्भिः यजन्ति’ इस प्रमाण से यजुर्वेद के मन्त्रों से यजन किया जाता है। 

श्रेणी:धर्मग्रन्थ
श्रेणी:वेद
श्रेणी:हिन्दू धर्म
इन वेदों के रचना काल केवल अनुमति हैं,पुरातात्विक व पांडुलिपियों प्राप्त नहीं हैं अतः ठीक समय बताया नही जा सकता।
अग्निहोत्र

thumb|250px| ब्राह्मण पुरोहित यज्ञ वेदी में घी का हवन करते हुए.
अग्निहोत्र एक वैदिक यज्ञ है जिसका वर्णन यजुर्वेद में मिलता है। अग्निहोत्र एक नित्य वैदिक यज्ञ है।

श्रेणी:यजुर्वेद
वाजपेय

वाजपेय यज्ञ शरद् रितु में किया जाता हैं
वाजपेय यज्ञ एक वैदिक यज्ञ है जिसका वर्णन यजुर्वेद में मिलता है।
यह यज्ञ शौर्य प्रदर्शन एवं प्रजा के मनोरंजन हेतु किया जाता था।इसमें रथ दौड़ के माध्यम से जनता का मनोरंजन भी किया जाता था|

 बाहरी कड़ियाँ 
 विशेष प्रयोजन के विशेष यज्ञ
सोमयज्ञ

एक वैदिक यज्ञ है जिसका वर्णन यजुर्वेद में मिलता है। यजुर्वेद के चौथे अध्याय से दसवें अध्याय तक के अध्यायों में सोमयाग, के मन्त्रों का संग्रह है।

श्रेणी:यजुर्वेद
राजसूय

thumb|400px|राजा युधिष्ठिर राजसूय यज्ञ करते हुए 

राजसूय वैदिक काल का विख्यात यज्ञ है। इसे कोई भी राजा चक्रवर्ती सम्राट बनने के लिए किया करते थे। यह एक वैदिक यज्ञ है जिसका वर्णन यजुर्वेद में मिलता है।

इस यज्ञ की विधी यह है की जिस किसी  को चक्रवर्ती सम्राट बनना होता था, वह राजसूय यज्ञ संपन्न कराकर एक अश्व (घोड़ा) छोड़ दिया करता था। वह घोड़ा अलग-अलग राज्यों और प्रदेशों में फिरता रहता था। उस अश्व के पीछे-पीछे गुप्त रूप से राजसूय यज्ञ कराने वाले राजा के कुछ सैनिक भी हुआ करते थे। 

जब वह अश्व किसी राज्य से होकर जाता और उस राज्य का राजा उस अश्व को पकड़ लेता था तो उसे उस अश्व के राजा से युद्ध करना होता था और अपनी वीरता प्रदर्शित करनी होती थी और यदि कोई राजा उस अश्व को नहीं पकड़ता था तो इसका अर्थ यह था की वह राजा उस राजसूय अश्व के राजा को नमन करता है और उस राज्य के राजा की छत्रछाया में रहना स्वीकार करता है।

 महाभारत काल में महाराज युधिष्ठिर द्वारा यह यज्ञ किया गया था।

 इन्हें भी देखें 
महाभारत

श्रेणी:यज्ञ रामायण के राजा श्री राम ने राजसूय यज्ञ नहीं किया था बल्कि अश्वमेघ यज्ञ किए थे। इसलिए इसे Wikipedia correct kre।
अग्निचयन

अग्निचयन एक वैदिक यज्ञ है जिसका वर्णन यजुर्वेद में मिलता है। इस यज्ञ में १०,८०० ईंटों के प्रयोग का विधान है।

 बाह्य 
 https://web.archive.org/web/20061208213208/http://www.ignca.nic.in/agni.htm
 Namboothiri Website Trust
 https://web.archive.org/web/20190525051432/http://kamakoti.org/
 https://web.archive.org/web/20181116215813/http://athiraathram.org/
 https://web.archive.org/web/20190509002245/http://www.athirathram.org/

श्रेणी:यजुर्वेद
श्रेणी:वैदिक यज्ञ
सहदेव

thumb|वनवास के दौरान गोपालक के रूप में सहदेव
सहदेव महाभारत में पांच पांडवों में से एक और सबसे छोटे थे। वह माता माद्री के असमान जुड़वा पुत्रों में से एक थे, जिनका जन्म देव चिकित्सक अश्विनों के वरदान स्वरूप हुआ था। जब नकुल और सहदेव का जन्म हुआ था तब यह आकाशवाणी हुई की, ‘शक्ति और रूप में ये जुड़वा बंधु स्वयं जुड़वा अश्विनों से भी बढ़कर होंगे।’ सहदेव त्रिकालदर्शी थे वे परशु अस्त्र के निपुण योद्धा थे।
अज्ञातवास के समय इन्होंने तंतीपाल नाम धारण कर गायों की देखभाल करने का कार्य किया।

इन्हें भी देखें
महाभारत
पांडव
कुन्ती
हस्तिनापुर

 सन्दर्भ 

श्रेणी:महाभारत के पात्र
पाण्डु

thumb|पांडु कुंती को पूत्र उत्पन्न करने की आज्ञा देते हैं

महाभारत के अनुसार पाण्डु हस्तिनापुर के महाराज विचित्रवीर्य और उनकी दूसरी पत्नी अम्बालिका के पुत्र थे । उनका जन्म महर्षि वेद व्यास के वरदान स्वरूप हुआ था। वे पाण्डवों के आध्यात्मिक  पिता और धृतराष्ट्र के कनिष्ट भ्राता थे। जिस समय हस्तिनापुर का सिंहासन सम्भालने के लिए धृतराष्ट्र को मनोनीत किया जा रहा था तब विदुर ने राजनीति ज्ञान की दुहाई दी कि एक नेत्रहीन व्यक्ति राजा नहीं हो सकता, तब पाण्डु को नरेश घोषित किया गया। 

एक बार महाराज पाण्डु अपनी दोनों रानियों कुन्ती और माद्री के साथ वन विहार कर रहे थे। एक दिन उन्होंने मृग के भ्रम में बाण चला दिया जो एक ऋषि को लग गया। उस समय ऋषि अपनी पत्नी के साथ सहवासरत थे और उसी अवस्था में उन्हें बाण लग गया। इसलिए उन्होंने पाण्डु को श्राप दे दिया की जिस अवस्था में उनकी मृत्यु हो रही है उसी प्रकार जब भी पाण्डु अपनी पत्नियों के साथ सहवासरत होंगे तो उनकी भी मृत्यु हो जाएगी। उस समय पाण्डु की कोई संतान नहीं थी और इस कारण वे विचलित हो गए। यह बात उन्होंने अपनी बड़ी रानी कुन्ती को बताई। तब कुन्ती ने कहा की ऋषि दुर्वासा ने उन्हें वरदान दिया था की वे किसी भी देवता का आवाहन करके उनसे संतान प्राप्त सकतीं हैं। तब पाण्डु के कहने पर कुन्ती ने एक-एक कर कई देवताओं का आवाहन किया। इस प्रकार माद्री ने भी देवताओं का आवाहन किया। तब कुन्ती को तीन और माद्री को दो पुत्र प्राप्त हुए जिनमें युधिष्ठिर सबसे ज्येष्ठ थे। कुंती के अन्य पुत्र थे भीम और अर्जुन तथा माद्री के पुत्र थे नकुल व सहदेव।

एक दिन वर्षाऋतु का समय था और पाण्डु और माद्री वन में विहार कर रहे थे। उस समय पाण्डु अपने काम वेग पर नियंत्रण न रख सके और माद्री के साथ सहवास किया। तब ऋषि का श्राप महाराज पाण्डु की मृत्यु के रूप में फलित हुआ।

 सन्दर्भ 

 इन्हें भी देखें

 बाहरी कड़ियाँ

श्रेणी:महाभारत के पात्र
माद्री

माद्री राजा पाण्डु की दूसरी रानी थी। उसके बेटे नकुल और सहदेव थें और इनकी पुत्री का नाम शाशवती हैं। इसके ४ सौतेले पुत्र थे कर्ण , युधिष्ठिर , भीमसेन और अर्जुन ।  माद्री मद्र राज्य की राजकुमारी एवं राजा शल्य की बहन थी। एक बार मद्र राज्य ने संकट के समय राजा पांडु से युद्ध मे सहायता की मांग की। राजा पांडु ने मद्र देश की सहायता का निर्णय किया और उनकी युद्ध मे सहायता की, उनकी सहायता से मद्र देश युद्ध मे विजयी हुआ और मद्र नरेश शल्य ने अपनी बहन माद्री के विवाह का प्रस्ताव राजा पांडु को दिया, राजा पांडु ने माद्री को अपनी पत्नी के रूप में स्वीकार किया। 
उसके पश्चात मद्र नरेश ने अपनी पुत्री का विवाह पांडु से कर दिया। जब पाण्डु विश्व विजयी होकर हस्तिनापुर लौटे तो अपना राज पाट अपने ज्येष्ठ भ्राता धृतराष्ट्र को देकर, अपनी दोनों पत्नियों  के संग तपस्या करने जंगल मे चले गए। वहां ऋषि किंदम  के आश्रम में अतिथि  बन कर निवास करने लगे। एक दिवस माद्री के हठ करने के बाद पाण्डु मृग का शिकार करने गए। मृग की आवाज सुनकर बिना देखें ही उन्होंने शब्दभेदी बाण चला दिया। जैसे ही मृग को तीर लगा वैसे ही घायल नर की आवाज़ निकली। इसके बाद उन्होंने देखा कि,किंदम ऋषि अपनी पत्नी के संग सहवास कर रहे थे और इसी क्रिया के अंतर्गत उनको बाण लगा था । 

इसलिए उन्होंने पाण्डु को श्राप दिया कि जब भी वे अपनी पत्नी संग सहवास करेंगे तभी वो मर जाएंगे।  

इस घटना के बीत जाने के बाद एक दिन माद्री एक झरने के किनारे नाहा रही थी  , उनको इस रूप में देख कर पाण्डु विचलित हो गए और किंदम ऋषि के उस श्राप को भूल कर माद्री के साथ सहवास कर लिया और इसके साथ ही उनका देहवासन हो गया।
उनहोंने कुंती से कहा की यह सब की वजह वहीं है और कुंती के मना करने पर भी उनहोंने इस वियोग में  वही पर देहत्याग कर दिया ।उसके बाद माद्री के दोनों पुत्रो नकुल और सहदेव को उनकी सौतेली माँ कुंती ने अपने पुत्रो के साथ पाला इस तरह 
पाण्डु के पांच पुत्र पांच पांडव कहलाये 
पाण्डव

श्रेणी:महाभारत के पात्र
हस्तिनापुर

thumb|280px|कर्णेश्वर मंदिर - मान्यता है कि इसके शिवलिंग की स्थापना स्वयं महाभारत के कर्ण ने की थी
हस्तिनापुर (Hastinapur), जो भारत के उत्तर प्रदेश राज्य के मेरठ ज़िले में स्थित एक नगर है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 इतिहास 
महाभारत काल में हस्तिनापुर कुरु वंश के राजाओं की राजधानी थी। हिन्दू इतिहास में हस्तिनापुर के लिए पहला सन्दर्भ सम्राट भरत की राजधानी के रूप में आता है। महा काव्य महाभारत में वर्णित घटनाएँ हस्तिनापुर में घटी घटनाओं पर आधारित है।

 वर्तमान स्थिति 
वर्तमान में हस्तिनापुर उत्तर प्रदेश के दोआब क्षेत्र में स्थित एक शहर, हस्तिनापुर है, जो मेरठ से ३७ किलोमीटर और दिल्ली से ११० किमी दूर है। यह २९ डिग्री ०९'३१.५०" डिग्री उत्तर और ७७ डिग्री ५९'१९.४६" पूर्व (29.17°N 78.02°E) में स्थित है। यह समुद्र तल से २०२ मीटर (६६२ फीट) की औसत ऊँचाई है। हस्तिनापुर दिल्ली से १०६ किलोमीटर दिल्ली-मेरठ-पौड़ी (गढ़वाल) राष्ट्रीय राजमार्ग ११९ पर है। यह पंडित जवाहर लाल नेहरू द्वारा 6 फ़रवरी १९४९ को पुनर्स्थापना हुई एक एक छोटी सी बस्ती है, जहाँ लगभग ३३,००० लोगों की आबादी है।

 संक्षिप्त इतिहास 
ऐतिहासिक विवरण: हस्तिनापुर का इतिहास महाभारत के काल से शुरू होता है। यह भी शास्त्रों में गजपुर, हस्तिनापुर, नागपुर, असंदिवत, ब्रह्मस्थल, शांति नगर और कुंजरपुर आदि के रूप में वर्णित है। सम्राट अशोक के पौत्र, राजा सम्प्रति ने यहाँ अपने साम्राज्य के दौरान कई मंदिरों का निर्माण किया है। प्राचीन मंदिर और स्तूप आज यहाँ नहीं हैं। हस्तिनापुर शहर पवित्र नदी गंगा के किनारे पर स्थित था।

हस्तिनापुर में खुदाई १९५० के दशक में भारतीय पुरातत्व सर्वेक्षण के बी.बी. लाल द्वारा किया गया।

 जनांकिक 
2001 की जनगणना के रूप में, हस्तिनापुर की आबादी २१,२४८ थी जिसमे पुरुषों का प्रतिशत ५३ ओउर महिलाओं का ४७ था। हस्तिनापुर की साक्षरता दर ६८% है जो औसत साक्षरता ५९.५% के राष्ट्रीय औसत से ऊपर की दर है।

 स्थानीय नरेश 
प्रमुख राजाओं की सूचीः
 शान्तनु
 भीष्म - शान्तनु और गंगा देवी के पुत्र
 चित्रांगद
 विचित्रवीर्य - चित्रांगद का छोटा भाई
 पाण्डु - अम्बालिका (विचित्रवीर्य की छोटी रानी) का पुत्र
 धृतराष्टृ - अम्बिका (विचित्रवीर्य की बडी रानी) का पुत्र
 युधिष्ठिर - कुन्तीपुत्र
 परीक्षित - अभिमन्युपुत्र (अर्जुन और सुभद्रा का पुत्र)
 जनमेजय - परीक्षित् का पुत्र

 इन्हें भी देखें 
 मेरठ ज़िला

 सन्दर्भ 

श्रेणी:मेरठ ज़िला
श्रेणी:उत्तर प्रदेश के नगर
श्रेणी:मेरठ ज़िले के नगर
श्रेणी:हिन्दू धर्म
श्रेणी:महाभारत
श्रेणी:महाभारत में स्थान
विचित्रवीर्य

सत्यवती और शांतनु के चित्रांगद और विचित्रवीर्य नामक दो पुत्र हुये। शान्तनु का स्वर्गवास चित्रांगद और विचित्रवीर्य के बाल्यकाल में ही हो गया था इसलिये उनका पालन पोषण भीष्म ने किया। भीष्म ने चित्रांगद के बड़े होने पर उन्हें राजगद्दी पर बिठा दिया लेकिन कुछ ही काल में गन्धर्वों से युद्ध करते हुये चित्रांगद मारा गया। इस पर भीष्म ने उनके अनुज विचित्रवीर्य को राज्य सौंप दिया। अब भीष्म को विचित्रवीर्य के विवाह की चिन्ता हुई। अम्बिका और अम्बालिका का विवाह विचित्रवीर्य के साथ करवा दिया। विचित्रवीर्य अपनी दोनों रानियों के साथ भोग विलास में रत हो गये किन्तु दोनों ही रानियों से उनकी कोई सन्तान नहीं हुई? और वे क्षय रोग से पीड़ित हो कर मृत्यु को प्राप्त हो गये।

 देखिये 
 महाभारत

श्रेणी:महाभारत के पात्र
श्रेणी:महाभारत के पात्र